એન્ટીગુઆના સ્થાનિક મીડિયા રિપોર્ટ પ્રમાણે, ત્યાંના વિપક્ષે વિદેશી નાગરિકોને નાગરિકતા આપવા બદલ સરકાર પાસે જવાબ માગ્યો છે. એન્ટીગુઆના પ્રધાનમંત્રી બ્રાઉનના કાર્યાલયના ચીફ ઓફ સ્ટાફ લિયોનલ મેક્સે સ્થાનિક મીડિયાને કહ્યું કે, “ભારત અને એન્ટીગુઆ વચ્ચે કોઈ પ્રત્યાર્પણ સંધિ નથી પરંતુ ભારત સરકાર દ્વારા નિયમસર વિનંતી કરવામાં આવશે તો કાયદાકીય રીતે શું પગલાં લેવાય તે અંગે વિચાર કરાશે.” એવા અહેવાલો પણ છે કે, એન્ટીગુઆની કેબિનેટ મીટિંગમાં ચોક્સીના મુદ્દે ચર્ચા થઈ હતી.